Diari Oficial de la Generalitat Valenciana


Sumari del DOGV 5868, del 13-10-2008 (2008/11100)

ORDE de 30 de setembre de 2008, de la Conselleria d'Educació, per la qual es modifica l'autorització del centre privat d'educació infantil, primària i secundària Nuestra Señora de la Seo de Xàtiva, per canvi de titularitat.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5868

Data del DOGV
:   13-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11669


Data del document
:   30-09-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Xàtiva
    * ensenyament secundari
    * educació preescolar
    * centre d'ensenyament
    * ensenyament primari
    * ensenyament obligatori
    * ensenyament privat

ORDE de 30 de setembre de 2008, de la Conselleria d'Educació, per la qual es modifica l'autorització del centre privat d'educació infantil, primària i secundària Nuestra Señora de la Seo de Xàtiva, per canvi de titularitat. [2008/11050]  
L'expedient ha sigut iniciat a instància de la Congregación de Dominicas de la Anunciata, en sol·licitud de modificació de l'autorització del centre d'Educació Infantil, Primària i Secundària Nuestra Señora de la Seo, codi 96897952, per canvi de titularitat a favor de l'entitat Fundació Educativa Francisco Coll.  
El nou titular declara no trobar-se incurs en cap supòsits relacionats en l'article 21.2, de la Llei Orgànica Reguladora del Dret a l'Educació, que li impediria ser titular de centres docents privats.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries; i el Decret 115/1990, de 9 de juliol (DOGV de 24.07.1990), pel qual es crea el Registre de Centres Docents de la Comunitat Valenciana.  
Vista la proposta de la Direcció General d'Ordenació i Centres Docents, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Modificar l'autorització per canvi de titularitat del centre que més avall s'indica, en els termes que s'especifiquen.  
Denominació genèrica del centre: Centre d'Educació Infantil, Primària i Secundària  
Denominació específica del centre: Nuestra Señora de la Seo  
Anterior titularitat: Congregación de Dominicas de la Anunciata  
Nova titularitat que s'autoritza: Fundació Educativa Francisco Coll  
Domicili: c/ Moncada, núm.7  
Localitat: Xàtiva (46215)  
Província: València  
Codi: 28399038  
Segon  
D'acord amb l'apartat trenta-dos de l'Orde de 29 de desembre de 2004, de la Conselleria de Cultura, Educació i Esport, l'administració procedirà d'ofici a l'actualització dels concerts educatius subscrits pel centre, introduint les modificacions que per esta orde s'acorden. Amb este fi, el director territorial d'Educació corresponent notificarà a l'interessat el dia i l'hora en què haurà de subscriure els annexos que incloguen la modificació autoritzada, que seran firmats pel director territorial d'Educació corresponent i el nou titular del centre docent privat a què fa referència esta orde.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes a partir del dia de la firma de la present orde.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 30 de setembre de 2008  
El conseller d'Educació,  
ALEJANDRO FONT DE MORA TURÓN